**02 #Подаци о Катедрама Одсека за ТМП (наставници и сарадници)**

|  |
| --- |
| **Назив Катедре** |
| Катедра финалне прераде дрвета |
| **Шеф Катедре** |
| мр Јелена Матић, ванредни професор |
| Наставним планом из 1956. године на Дрвно-индустријском одсеку формирана је Катедра финалне прераде дрвета. У то време финална прерада дрвета (производња намештаја и грађевинске столарије) тек почиње са индустријском производњом. Настава из уже области финалне прераде дрвета одржавала се кроз предмете: Столарство – кућно и грађевинско, Производња специјалних израда од дрвета, Столарске и остале конструкције од дрвета.  Статутом из 1960. године ранија два предмета из уже стручне области финалне прераде дрвета спајају се у нови предмет – Финална механичка прерада дрвета, а предмет Столарске и остале конструкције од дрвета мења назив у Конструкције од дрвета и столарија.  1962. године, промењен је назив предмета Конструкције од дрвета и столарија у Конструкције производа од дрвета, а 1966. на Катедри финалне прераде дрвета остаје исти број предмета.  По Статуту са применом 1973. године одсеци постају институти, па се ранији назив Одсека мења у Институт за прераду дрвета. Овог пута уводе се два нова предмета на ужој стручној области финална прерада дрвета: Дрвне конструкције и Површинска обрада дрвета. Формира се нова катедра Пројектовање финалних производа. На Катедри финалне прераде дрвета остали су следећи предмети: Финална прерада дрвета, Површинска обрада дрвета, Машинство са индустријском енергетиком, Унутрашњи транспорт, Машине и алати за обраду дрвета.  Статутом Факултета из 1987. године на Катедри финалне прераде дрвета уведена су два нова предмета: Техничка физика и Елементи регулационе технике.  Овакво стање на Катедри финалне прераде дрвета остаје је до 2002. године, када се на Одсеку укида Катедра пројектовања финалних производа од дрвета, а уједно формира нова ‒ Катедра машина и уређаја у преради дрвета. По први пут у плану наставе уведени су изборни предмети. Заступљени су углавном предмети из уже стручне области: Финална прерада дрвета, Површинска обрада дрвета и Конструкције производа од дрвета као обавезни предмети, и Дизајн, Пројектовање намештаја, Организација простора, Пројектовање ентеријера и Тапацирани намештај као изборни предмети. Осим тога, на Катедри је био и припремни предмет Нацртна геометрија.  Од 2006. године Катедри финалне прераде дрвета се додају и следећи изборни предмети: Лепљење у финалној преради дрвета, Дрво у грађевинарству, Инжењерска графика и Увод у методско пројектовање.  Школске 2007/2008. године се отпочиње са мастер студијама на Одсеку за прераду дрвета, а Катедра финалне прераде дрвета има два модула: Обликовање производа од дрвета и у оквиру модула Технологије прераде дрвета подмодул ‒ Финална прерада дрвета. На модулу за Обликовање производа од дрвета се слушају предмети: Обликовање производа од дрвета, Опремање ентеријера, Дрвне конструкције у ентеријеру, Обезбеђење квалитета финалних производа и Историја дизајна намештаја, на подмодулу Финална прерада дрвета: Технологија дрвних производа у грађевинарству и дрвне галантерије, Површинска обрада дрвета у екстеријеру, Дрвне конструкције у ентеријеру, Обезбеђење квалитета финалних производа и Аутоматизација процеса лакирања.  Од 2010. године назив предмета Нацртна геометрија се мења у назив Примењена инжењерска графика, а изборни предмет Инжењерска графика се укида. На мастер студијама се уводи самостални модул Технологије за прераду дрвета ‒ Финална прерада дрвета.  Од 2014. године предмет Примењена инжењерска графика се поново назива Нацртна геометрија са техничким цртањем, а фонд часова се повећава, као и предмету Конструкције намештаја и производа од дрвета. Предмет Пројектовање намештаја и производа од дрвета прелази из изборних у обавезне предмете. Изборни предмет Инжењерска графика се поново уводи, предмет Увод у методско пројектовање се замењује предметом Пројектовање елемената за опремање ентеријера, а у наставном плану су и нови изборни предмети: Технологије производње кућа од дрвета и Технологије производње грађевинске столарије.  Претходни наставници и сарадници на Катедри:  дипл. инж. Бранко Петричић, ред. проф  др Раде Заплотник, ред. проф  др Милан Потребић, ред. проф  др Душан Скакић, ред. проф  др Сокол Соколовић, ред. проф  др Срђан Жикић, ванр. проф  дипл. инж. Александар Јанковић, доцент  мр Борислав Јовановић, доцент  др Јелена Томић-Максић, доцент  дипл. инж. Стеван Смиљански, виши предавач  мр Ратко Марковић, асистент  дипл. инж. Алмир Крџовић, асистент-приправник  мр Рајка Живановић, асистент  дипл. инж. Мирослав Секулић, асистент-приправник  дипл. инж. Миљана Николић, асистент  дипл. инж. Александра Бурда, асистент  дипл. инж. Томислав Матић, виши стручни сарадник  мр Страхиња Лубардић, стручни сарадник |
| **Чланови Катедре** |
| **Наставно особље**   1. др Милан Јаић, ред. проф. 2. др Бисерка Несторовић, ванр. проф. 3. мр Јелена Матић, ванр. проф. 4. др Игор Џинчић, ванр. проф. 5. др Гордана Ђукановић, доцент 6. др Тања Палија, доцент 7. дипл. инж. Војислав Дацић, сарадник у настави   **Ненаставно особље**   1. дипл. инж. Желимир Марковић, стручни сарадник 2. Слободан Орешчанин, лаборант |
| **Предмети Катедре** |
| **Основне студије**  *Обавезни предмети*   1. Нацртна геометрија са техничким цртањем 2. Дрвне конструкције 3. Конструкције намештаја и производа од дрвета 4. Пројектовање намештаја и производа од дрвета 5. Финална прерада дрвета 6. Површинска обрада дрвета   *Изборни предмети*   1. Тапацирани намештај 2. Пројектовање ентеријера 3. Организација простора 4. Пројектовање елемената за опремање ентеријера 5. Дизајн 6. Увод у методско пројектовање 7. Инжењерска графика 8. Дрво у грађевинарству 9. Лепљење у финалној преради дрвета 10. Технологије производње грађевинске столарије 11. Технологије производње кућа од дрвета   **Мастер студије**   1. Површинска обрада дрвета у екстеријеру 2. Аутоматизација процеса лакирања 3. Дрвне конструкције у ентеријеру 4. Обезбеђење квалитета финалних производа 5. Опремање ентеријера 6. Обликовање производа од дрвета 7. Историја дизајна намештаја 8. Технологија дрвних производа у грађевинарству   **Докторске студије**   1. Површинска обрада финалних производа од дрвета 2. Производња намештаја и производа од дрвета 3. Рестаурација намештаја 4. Намештај и производи од дрвета |
| **Завршни радови / мастер радови / дисертације / теренске наставе** |
| Докторске дисертације:  2016 – Јован Добић: „Могућност побољшања адхезије УВ акрилног премаза на подлози од термотретираног дрвета букве”.  2015 – Тања Палија: „Утицај полиелектролита на интеракцију дрвета и водоразредивих премаза”.  2011 – Игор Џинчић: „Теоријска анализа и експериментална провера фактора који утичу на чврстоћу столица”.  2010 – Бисерка Несторовић: „Истраживање и анализа чврстоће намештаја за седење израђеног од ламината на бази дрвета”.  1987 – Милан Јаић: „Својства плоча добијених комбинацијом иверја и влакана са посебним освртом на квалитет површине”.  1985 – Душан Скакић: „Искоришћење букове сировине при изради елемената за столове и столице”.  1975 – Милан Потребић: „Утицај неких чинилаца на диелектрична својства главних врста дрвећа и лепкова”.  Магистарске тезе:  2012 – Анастасија Манева: „Утицај примењеног система површинске обраде на квалитет обрађене површине”.  2007 – Светлана Јанићијевић: „Одржавање, заштита и мењање намештаја и опреме у ентеријерима хотела”.  2006 – Игор Џинчић: „Утицајни фактори на чврстоћу и трајност столица”.  2005 – Јевтић Петроније: „Површинска обрада масивног дрвета уљима и восковима”.  2003 – Ружица Стојановић: „Утицај врсте испуне од опружног језгра на еластичност и трајност седишта фотеља и вишеседа”.  2002 – Милан Ђорђевић: „Квалитет површинске обраде дрвета у зависности од начина припреме подлоге и примењеног система заштите”.  1995 – Рајка Живановић „Истраживање међусобног односа полиуретанских премаза и квалитет обрађених површина дрвета”.  1988 – Бисерка Несторовић: „Истраживање напрезања у конструкцији столица”.  1981 – Милан Јаић: „Одређивање максимално допуштених концентрација пара растварача у одељењима за површинску обраду дрвета”.  1978 – Душан Скакић: „Оптимализација програма производње столова”.  1970 – Милан Потребић: „Толеранција споја као утицајни фактор на чврстоћу лепљене чеповне везе”.  Мастер радови:  2016 – Инес Бајић: „Типологија кухиња и њихова функционална анализа у опремању стамбених простора”.  2015 – Предраг Рајковић: „Утицај типа елемента везе на чврстоћу и крутост корпусног намештаја”.  2015 – Јелена Матић: „Савремени мобилијар намењен музејским поставкама, његов развој и примена”.  2015 – Ема Стојковић: „Дрво као конструкцијско и као изражајно средство у сценографији Дарка Недељковића”.  2015 – Александра Бурда: „Примена дрвета у архитектонској акустици”.  2014 – Јелена Радивојевић: „Елементи обликовања код дечјих креветића који утичу на безбедност и обезбеђују квалитет производа”.  2013 – Александра Антоновић: „Улазна дрвена врата у савременој архитектури”.  2013– Александра Шућур: „Анализа неких фактора који утичу на сјај лакиране површине дрвета”.  2013 – Јована Јокић: „Лежај у дечијим вртићима ‒ развој и употреба”.  2013 – Јелица Раденовић: „Утицај начина постављања полеђине на крутост и издржљивост корпусног намештаја”.  2013 – Дејан Митов: „Радионице са употребом дрвета и њихов утицај на савремену архитектонску праксу”.  2013 – Јелена Манојловић: „Значај и примјена концепта ‘фамилије’ у индустрији намјештаја”.  2013 – Јелена Витас: „Дрвени фасадни системи, њихова примена и заступљеност у свету и код нас”.  2013 – Вања Енбулајев: „Дрвене столице на расклапање ‒ употреба и развој”.  2013 – Ивана Николић: „Примена дрвета при пројектовању енергетски ефикасних објеката (градња у хармонији са природом)”.  2012 – Милица Дејановић: „Обликовање функционалних елемената кровних дрвених структура (лепљено ламелирано дрво у архитектури)”.  2011 –.Лука Панић: „Пројектовање намјештаја од масивних плоча”.  2011 – Марија Ресимић: „Примена и значај амбалаже у индустрији намештаја”.  2010 – Марија Манојловић: „Клупе намењене јавним просторима у складу са принципима одрживог пројектовања”.  2010 – Никола Петковић: „Дрвене зидне облоге, њихова примена и заступљеност у свету и код нас”.  Дипломски радови:  2015 – Драган Кривокапић: „Развој мултифункционалног прозвода ГРИД”.  2014 – Дејан Јаић: „Утицај бајцовања дрвета трешње Prunus Avium на адхезију премаза”.  2014 – Луција Коњевић: „Пројектовање намештаја са еколошког аспекта”.  2014 – Емир Бећирагић: „Модел представљања младих аутора на сајмовима намештаја на примеру талент зоне Salone Satellite у Милану”.  2014 – Марко Новковић: „Изградња дрвених кућа фраминг система у Америци”.  2014 – Божидар Митровић: „Употреба лепљеног ламелираног дрвета у грађевинарству”.  2014 – Марина Николић: „Монтажне куће са фазама изградње”.  2014 – Ана Павловић: „Фазе израде монтажне куће са прегледом утрошка материјала”.  2014 – Данило Марсенић: „Анализа постојећег стања и предлози за рационализацију површинске обраде у предузећу ‘Ентеријер Јанковић’”.  2013 – Ана Марковић: „Индустријски вишефункционални намештај за спавање”.  2013 – Радмила Ђукановић: „Површинска обрада дрвета у екстеријеру”.  2013 – Ана Дивац: „Организација дневне зоне у објектима стамбене архитектуре у другој половини двадесетог века”.  2013 – Марко Васиљевић: „Типови модерних кућа брвнара”.  2012– Милан Мишчевић: „Утицај квалитета иверасте плоче и начина оптерећења на чврстоћу споја типл/рупа код корпусног намештаја”.  2012 – Владимир Мишић: „Чврстоћа споја помоћу ламел пера код корпусног намештаја”.  2011 – Марија Бјелаковић: „Ниски столови ‒ развој новог производа ‘Flexy’”.  2011 – Стеван Микић: „Компаративна анализа система кровних конструкција са аспекта утрошка дрвне грађе”.  2011 – Небојша Мијатовић: „Еколошка површинска обрада дрвета”.  2011 – Зоран Јаић: „Премази у праху”.  2010 – Бојана Марковић: „Примена полиуретанских премаза у површинској обради дрвета”.  2011 – Тамара Станојевић: „Примена водених премаза у површинској обради дрвета”.  2010 – Милица Нешовановић: „Нaмештај за одлагање – развој новог производа ‘Pisa Tower’”.    Завршни радови:  2015 – Марија Фараго: „Израда шаблона за копирну глодалицу са покретним радним столом”.  2014 – Немања Пантовић: „Фазе изградње монтажних кућа”.  2014 – Оксана Чолић: „Развој идејног пројекта ксилотеке”.  2014 – Милица Миљковић: „Динамичко седење на примерима радова Петера Опсвика”.  2014 – Урош Тонић: „Дрвене куће са решеткастим кровним носачима”.  2013 – Велимир Ђукић Лазовић: „Тачност рада четворостране рендисаљке у производњи класичног паркета”.  2013 – Инес Бајић: „Пројектовање ентеријера соба за децу предшколског узраста и нижег школског узраста”.  2013 – Бориша Тепавчевић: „Нико Краљ и значај његовог рада за југословенски дизајн”.  2013 – Немања.Стојановић: „Намештај Герита Ритвелда и његов историјски значај”.  2013 – Предраг Рајковић: „Утицај вида налегања и тчаности израде на чврстоћу споја помоћу ламел пера код корпусног намештаја”. |
| **Истраживање / Пројекти** |
| Средњоевропски програм универзитетске размене студената и наставника: „CEEPUS III пројекат A.L.I.C.E. CIII-SI-0719-05-1617” (2013‒2016). Координатор: др Бисерка Несторовић, ванр. проф. |
| **Центри/ Лабораторије** |
| 1. ЗАВОД ЗА КОНТРОЛУ КВАЛИТЕТА НАМЕШТАЈА   Основан је 1975. године на иницијативу проф. др Милана Потребића под називом Лабораторија за контролу квалитета намештаја. Издавање извештаја о испитивању квалитета намештаја започето је 1977. године и непрекидно траје до данас.  Под руководством проф. др Душан Скакића, од 2000. године, уз велико залагање запослених, започет је процес акредитације 2002. године. Промењен је назив лабораторије у Завод за контролу квалитета намештаја. Завод је акредитован 2003. године као прва контролна организација на Београдском универзитету, од Акредитационог тела Србије (АТС), према међународном систему квалитета и стандарду SRPS ISO/IEC 17020: 2002. Од тада Завод издаје извештаје о контролисању квалитета намештаја.  Од 2009. године Завод располаже са најсавременијом нумеричком опремом за контролисање квалитета намештаја. Набавком нове опреме повећане су могућности контролисања, као и капацитет испитивања.  Од 2010. године руководилац Завода је доцент др Бисерка Несторовић. Потврђује се компетентност Завода за спровођење нових метода контролисања према EN стандардима.  Усаглашеност рада Завода за контролу квалитета намештаја са стандардом акредитације пратило је Акредитационо тело Србије са успешних шеснаест надзорних оцењивања и три реакредитације.  Делатност и циљеви ЗАВОДА ЗА КОНТРОЛУ КВАЛИТЕТА НАМЕШТАЈА:   * Контрола квалитета намештаја и одређивање усаглашености квалитета обавља се према српским (SRPS) и европским (ЕN) стандардима и према посебним захтевима. Преко 90% акредитованих контролних метода Завода је са применом ЕN стандарда; * Унапређење производа финалне индустрије намештаја и делова за намештај; * Сарадња са произвођачима намештаја у фази развоја производа и контроли квалитета у процесу производње; * Међулабораторијска сарадњa из области контроле квалитета намештаја; * Континуирано учешће Завода у усвајању, изради и измени ЕN стандарда са домаћим и страним институцијама; * Примена научноистраживачког рада на унапређењу начина контролисања намештаја, делова намештаја и ЕN стандарда; * Сарадња са удружењима потрошача; * Континуирана едукација.   Особље Завода (2016):  Руководилац: др Бисерка Несторовић, ванр. проф.  Заменик и руководилац квалитета: др Игор Џинчић, ванр. проф.  Технички руководилац: инж. Предраг Станковић  Испитивач: тех. Слободан Орешчанин.  01 06001 025  http://drvotehnika.info/media/images/clanci/2014-11-24/zavod-2.jpg   1. ЛАБОРАТОРИЈАЗА ПОВРШИНСКУ ОБРАДУ ДРВЕТА   Лабораторија за површинску обраду дрвета основана је 1977. године на Шумарском факултету, у време када се из предмета Финална прерада дрвета издвојио као посебан предмет Површинска обрада дрвета. У то време Лабораторија је имала простор величине око 65 м2, који је био неуређен и налазио се у склопу Столарске радионице и оштрачнице алата „Кордун”.  Избором асистента на предмету Површинска обрада дрвета почело се са уређивањем простора и опремања.  Захваљујући разумевању директора Института за прераду дрвета (др Авде Реџића) уложена су одређена средства у опремање овог простора, тако да је формирано осам радних места за потребе лабораторијских вежби студената.  Лабораторијa је поседовала кабину са воденим пречишћавањем за лакирање узорака, опрему за наношење премаза, ручне брусилице, уређај за полирање, као и инструменте за одређивање својстава премаза у течном, нанетом и очврснулом стању.  Почетком реконструкције простора где су се налазиле лабораторије, а у циљу изградње амфитеатра, простор Лабораторије је испражњен. Део опреме је сачуван, али највећи део опреме (посебно кабина за лакирање и остала крупна опрема) су отуђени. Након изградње амфитеатра Лабораторији је додељен нови простор, али знатно мањи од претходног и у великој мери неодговарајући, посебно за рад са студентима. Ипак и у таквим условима започето је њено опремање и довођење у функцију.  Проф. др Душан Скакић је 2010. године издвојио одређена средства Завода за контролу квалитета намештаја да би се купила савремена опрема за испитивање квалитета лакираних површина (одређивање храпавости површине; одређивање дебљине сувог филма премаза са и без разарања; одређивање тврдоће очврснулог филма премаза; одређивање сјаја лакиране површине; одређивање адхезије очврснулог премаза). Током 2013. опрема је допуњена основним лабораторијским посуђем, електомагнетном мешалицом и pHметром.  Овом набавком значајно су унапређене могућности да се у Лабораторији обављају различита испитивања, која представљају основу експерименталног рада студената у току израде завршних, мастер и докторских радова из области површинске обраде дрвета. Уз то, у Лабораторији се изводе лабораторијске вежбе из предмета Површинска обрада дрвета на основним студијама.   |  |  |  | | --- | --- | --- | |  |  |  |   Особље Лабораторије (2016):  др Милан Јаић и др Тања Палија   1. ЦЕНТАР ЗА ПРОЈЕКТОВАЊЕ И ДИЗАЈН ЕНТЕРИЈЕРА И НАМЕШТАЈА   20  Центар за пројектовање и дизајн ентеријера и намештаја је основан 28. 5. 2004. године у оквиру Катедре финалне прераде дрвета. Потреба за оснивањем Центра настала је као резултат чињенице да је у оквиру наставног програма Одсека почело са радом Усмерење за пројектовање намештаја и ентеријера, са низом предмета из уже стручно-уметничке области, који се по први пут изучавају у том обиму на Шумарском факултету. Као подршка бржем и свеобухватнијем развоју нових дисциплина, у оквиру Центра за пројектовање и дизајн ентеријера и намештаја почело се са реализацијом следећих активности:   * учешће у научно-развојним, истраживачким и стручно-уметничким пројектима; * пружање могућности за обављање стручне праксе/стажирање студената; * покретање интерних конкурса у сарадњи са компанијама за најбоље дизајнерско решење намештаја и других производа од дрвета, из ког настају производи који се даље могу развијати и комерцијализовати; * развој партнерских односа између дрвопрерађивачког сектора Републике Србије и културних организација Србије; * организовање наступа на сајмовима и дизајн‑манифестацијама у циљу промовисање струке; * вертикално повезивање привредних субјеката у циљу што веће финализације дрвне сировине; * развој и промоција конкурентности, продуктивности, иновативности и нових савремених технологија намењених преради дрвета Србије; * организација стручних конференција, семинара, радионица из уже стручно‑уметничке и научне области Обликовање производа од дрвета; * едукације и тренинг програми за потребе финалног сектора дрвне индустрије Србије; * формирање јединствене базе података, литературе, узорака материјала и конструктивних решења; * обезбеђење простора и средстава за стручно-уметнички и научноистраживачки рад наставног особља на предметима Усмерења за пројектовање намештаја и ентеријера; * стварање могућности за размену података са предузећима и сличним центрима у земљи и иностранству; * оснивање фонда за младе таленте из кога се помажу најбољи студенти са одсека; * пружање подршке студентима у изради дипломских, мастер и магистарских радова као и асистентима и наставницима за израду стручно-уметничких радова.   Особље центра:  Руководиоци: проф. др Сокол Соколовић (2004‒2008), мр Јелена Матић (2009‒данас);  Стручни сарадници: мр Јелена Матић (2004‒2008), Миљана Николић (2011‒2013), Александра Бурда (2013‒2015). |